Да віншаванняў далучыліся вучні 3-4 –х класаў сталічнай школы № 60. Вядома, лепшы падарунак для любога творцы – гэта чуць свае вершы з вуснаў тых, для каго яны былі напісаныя. Таму нашыя чытачы вырашылі парадаваць Міхася Паўлавіча: яны падрыхтаваліся і прадэкламавалі свае любімыя вершы з кніг госця. Потым разам чыталі забаўкі, адгадвалі вершы-загадкі, спрачаліся за званне самага спрытнага чытача скорагаворак. Лепшыя з лепшых у чытанні скорагаворак атрымалі прызы – кнігі аўтара. Удзельнікі свята глядзелі лялечны спектаклік па матывах “Казкі пра Мядзведзя” Міхася Паўлавіча, словам, з вялікай асалодай бавілі разам час.